cyanic-selkie/wikianc huggingface dataset:
Antiokian ruhtinaskunta
Ruhtinaskunnan perustaminen
Bohemund joutui Anatolian keskiosaa hallinneen turkkilaisen Danishmend-dynastian vangiksi vuonna 1100 ja ruhtinaskunnan hallitsijaksi nousi tämän veljenpoika Tankred. Hän laajensi ruhtinaskuntaansa ja valloitti Tarsuksen ja Latakian kaupungit Bysantin valtakunnalta. Bohemund vapautettiin vuonna 1103, mutta hän jätti Antiokian Tankredin hallittavaksi ja palasi itse Italiaan. Sieltä hän hyökkäsi Bysantin valtakuntaan, mutta Aleksios I kukisti hänet ja pakotti Bohemundin allekirjoittamaan Devolin rauhan, joka teki Antiokiasta Bysantin vasallin Bohemundin kuoltua. Bohemund jätti Antiokian Tankredin huostaan ja palasi Italiaan jossa hän kuoli vuonna 1111. Tankredista tuli myös Edessan kreivikunnan hallitsija kun Edessan kreivi Joscelin jäi muslimien vangiksi.
Ismo Kamesaki
Suomen-mestaruuksia Voikkaan Viestiä edustanut Kamesaki voitti neljä kappaletta.
Panzerkampfwagen IV
Suunnittelu ja kehitys
Panzer IV A -mallissa oli voimanlähteenä 230 hevosvoiman 12-sylinterinen, bensiinikäyttöinen Maybach HL 108 TR, jolla vaunu saavutti 30 km/h nopeuden ja 150 kilometrin toimintasäteen. Myöhemmissä malleissa moottorina oli 300 hevosvoiman Maybach HL 120 TRM V-12. Huippunopeus vaihteli, mutta se oli noin 40 km/h 200 kilometrin toimintasäteellä.
Rekolanmäen koulu
Koulussa on oma kirjasto, liikuntasali, joka toimii myös juhlasalina. Koulussa järjestetään muun muassa Suomen Punaisen Ristin järjestämä LäksyHelppi ja Reddiekids-kerho. Koulussa on joka kevät Kykymatinea, jossa koululaiset voivat halutessaan esiintyä. Koulun perinteisiin liittyvät 6. joulukuuta järjestettävät Suomen Itsenäisyyspäiväjuhlat. Juhlassa lauletaan perinteiset kappaleet ”Lippulaulu" ja ”Maamme”. Itsenäisyyspäiväjuhlaan sisältyy ruokatarjoilu ja tanssit.
Liberaalinen Kansanpuolue
1970- ja 1980-luku
Vaaleissa 1979 LKP menetti yli puolet kansanedustajistaan. Tappio ajoi puolueen talouden kriisiin. Tilannetta pahensivat epäonnistuneet kiinteistökaupat. Vuonna 1982 LKP liittyi Keskustapuolueen jäsenjärjestöksi. Yhteistyöllä pyrittiin poliittisten keskiryhmien kiinteämpään yhteistyöhön. Keskusta takasi LKP:n velat. Puoluejohdon ajama liitos herätti myös vastustusta puolueen riveissä. Monet pitivät sitä virheenä, joka sinetöi LKP:n kohtalon puolueena. Liberaalit menettivät äänestäjät keskustalle ja arvoiltaan liberaalimpaan suuntaan siirtyneelle kokoomukselle. Monet puolueaktiivit siirtyivät myös vihreisiin. Puolue oli hallituksessa viimeisen kerran vuoden 1983 eduskuntavaalien alla muutaman kuukauden ajan, kun Sorsan III hallitusta täydennettiin SKDL:n ministerien eron jälkeen yhdellä LKP:n ministerillä enemmistön säilyttämiseksi eduskunnassa. Kevään eduskuntavaaleissa Keskustaan liittynyt LKP putosi kokonaan pois eduskunnasta.
Organisaatio
2000-luvun alussa puolueella oli noin 3 000 jäsentä. Vuonna 1970 jäseniä oli 18 000 ja vuonna 1978 noin 20 400.
Teruyuki Moniwa
Moniwa oli osa Japanin olympiajoukkuetta vuonna 2004, joka putosi ensimmäisellä kierroksella sijoittuen neljänneksi B-lohkossa. Makoto Tanakan loukkaantumisen jälkeen hänet kutsuttiin maajoukkueeseen Saksan MM-kisoihin 2006, joissa hän pääsi kentälle vain vaihtopelaajana yhden ottelun lopulla.
Kai Outa
Outa sijoittui Helsingin kesäolympialaisissa 1952 alle 90 kilogramman sarjassa kymmenenneksi yhteistuloksella 365,0 kg. Vuoden 1954 MM-kilpailuissa hänen suorituksensa jäi kesken loukkaantumisen vuoksi.
Luft-Fahrzeug-Gesellschaft
Franz Schneider liittyi yritykseen ja alkoi suunnitella koneita käyttäen nimeä Roland. Ensimmäinen onnistunut lentokone oli Roland C.II -tiedustelukone.
Sodan jälkeen lentokoneiden valmistus Saksassa kiellettiin ja yhtiö rupesi valmistamaan ilmalaivoja ja pelastusveneitä. Yhtiö lopetti toimintansa 1933.
Maggie Gyllenhaal
Ura
Maggie Gyllenhaalin elokuvaura alkoi hänen ollessaan 15-vuotias, jolloin hän sai osan elokuvasta Waterland. Elokuvan ohjasi hänen isänsä, ja sen päänäyttelijät ovat Jeremy Irons ja Ethan Hawke. Kaikki kuusi ensimmäistä elokuvaa, joissa Gyllenhaal näytteli, olivat hänen isänsä ohjaamia. Useista yrityksistä huolimatta hän sai ensimmäisen pääroolinsa vasta vuonna 2002 elokuvasta Secretary. Se oli hänen läpimurtonsa, jonka jälkeen alkoi tulla osia tasokkaammista elokuvista, muun muassa Donnie Darkosta ja Adaptationista. Donnie Darkossa hän esitti veljensä Jaken siskoa. Vuonna 2015 Gyllenhaal palkittiin parhaan minisarjan tai televisioelokuvan naispääosan Golden Globella minisarjasta The Honourable Woman.
Sitrushedelmä
thumb|200px|alt=Viipale appelsiinista, limestä, sitruunasta ja verigreipistä.|Viipaleita erilaisista sitrushedelmistä. Sitrushedelmät ovat sitruspuiden ja niiden risteymien hedelmiä. Niissä on tyypillisesti päällimmäisenä ohut aromaattinen kuori ja sen alla valkoinen huokoinen aluskuori, ja sisäosa jakautuu lohkoihin, joita peittää sitkeä kalvo. Siemenet sijaitsevat näissä lohkoissa. Monet sitrushedelmät ovat hyvin happamia. Niissä on paljon hivenaineita ja vitamiineja, erityisesti C-vitamiinin määrä on kaikissa sitrushedelmissä korkea. Sitrushedelmistä puristetaan mehua, ja vähemmän happamia hedelmiä, kuten appelsiineja, mandariineja ja pomeloita syödään myös sellaisenaan. Lisäksi sitrushedelmien kuorta käytetään mausteena ruuanlaitossa.
Tulipunainen kyyhkynen
Arviot
Kun elokuvan tekoaikaan Modest Savtschenkon (Kansan Uutiset) mukaan elettiin suomalaisen elokuvan alennustilaa, hän yllättyi tästä elokuvasta myönteisesti: "Filmituotantomme nykytilassa se tekee melko yllättävän vaikutuksen". Samalla positiivisella linjalla jatkoivat muutkin aikalaiskriitikot.
Danny Blind
Ura
Peliurallaan Blind pelasi puolustajana. Seurajoukkueista hän pelasi RCS:ssä, Sparta Rotterdamissa vuosina 1979–1986 sekä AFC Ajaxissa vuosina 1986–1999. Ajaxissa, joka 1990-luvulla oli eräs maailman parhaista seurajoukkueista, Blind ylsi moniin huippusaavutuksiin, muun muassa Alankomaiden liigamestaruuteen (1989–1990, 1993–1994, 1994–1995, 1995–1996, 1997–1998), kuten myös Alankomaiden cupin voittoon (1986–1987, 1992–1993, 1997–1998, 1998–1999), Cup-voittajien cupin voitoon kaudella 1986–1987, UEFA-cupin voittoon 1991–1992 ja Mestarien liigan voittoon 1994–1995.
Blind palasi Alankomaiden maajoukkueen apuvalmentajaksi elokuussa 2021. Blind oli osa valmennusryhmää, joka Louis van Gaalin johdolla luotsasi Alankomaat MM-puolivälieriin 2022 Qatarissa pelatuissa kisoissa. Blindin pesti päättyi kisoihin, kun tammikuussa 2023 päävalmentajana aloittanut Ronald Koeman ei nimennyt häntä valmennustiimiinsä.
Jóanes Nielsen
Jóanes Sekjær Nielsen, e. Sólbjørn Sekjær Nielsen (s.5. huhtikuuta 1953 Tórshavn, Färsaaret ) on färsaarelainen kirjailija ja runoilija. Hänen tuotantoonsa kuuluu novelleja, näytelmiä ja romaaneja sekä useita runokokoelmia. Hän on ollut viidesti Pohjoismaiden neuvoston kirjallisuuspalkinnon ehdokkaana.
Julie Benz
Nuoruus
Benz syntyi Yhdysvaltojen Pennsylvanian osavaltion Pittsburghissä 1. toukokuuta vuonna 1972. Benzin ollessa pieni hänen perheensä muutti Pennsylvanian Murrysvilleen, ja siellä hän kasvoi. Valmistuttuaan lukiosta hän pääsi opiskelemaan draamaa New Yorkin yliopistoon. Alun perin Benzistä piti äitinsä, vanhemman veljensä ja sisarensa tavoin tulla taitoluistelija, ja hän osallistuikin Yhdysvaltojen vuoden 1988 Junior Ice Skating Championship -kilpailuun parinsa David Schillingin kanssa. He sijoittuivat 13. sijalle. Benz joutui kuitenkin lopettamaan uransa loukkaantumisensa seurauksena. Benz valittiin aikoinaan Amerikan kahdentoista parhaan taitoluistelijan joukkoon.
Dekaani
Dekaani Suomessa
Dekaani johtaa ja valvoo tiedekunnan toimintaa ja kehittämistä sekä toimii tiedekuntaneuvoston tai tiedekunnan johtokunnan puheenjohtajana. Dekaanin ollessa estynyt hänen tehtäviään hoitaa varadekaani.
Dekaani muualla
Dekaani (decanus) tarkoitti alun perin Rooman keisarikunnan armeijassa ja sittemmin luostareissa kymmenen sotilaan ja munkin päämiestä. Ensimmäisten yliopistojen syntyessä usein luostareiden yhteyteen nimike siirtyi tarkoittamaan eriasteisia hallintotehtäviä yliopistoissa.
Jääkiekko talviolympialaisissa 2022 – miesten turnaus
Pistepörssi
Lähde: IIHF
Irakin sisällissota
Irakin kurdit
Irakissa kurdien itsehallinto on laajempi kuin Turkin alueella. Iranin ja Irakin sodan aikaan ja jälkeen 80-luvulla Hussein teki kosto-operaatioita kurdisiviilejä kohtaan. Pohjois-Irakin kurdialueet ovat myös merkittäviä alueen öljyesiintymien johdosta. Persianlahden sodan jälkeen 90-luvulla Yhdysvallat teki aselevon Irakin kanssa ja Irak kukisti kurdikapinan. Humanitäärinen katastrofi uhkasi kurdialuetta ja Turkin puolelle suuntavia pakolaisia. Kurdialueelle määrättiin lentokieltoalue suojaksi Irakin koneilta, ja vuonna 2006 lentokieltoalue laajeni Etelä-Irakiin. Yhdysvaltojen tarkoituksena oli kaataa Saddam Husseinin hallitus, ja kurdien tuki tarvittiin tässä. Vuonna 2005 kurdeille annettiinkin itsehallinto ja kansallisuudeltaan kurdi Jalal Talabani nimettiin Irakin presidentiksi. Hän toimi presidenttinä vuoteen 2014 saakka
Red Baron
Red Baron on ensimmäiseen maailmansotaan sijoittuva lentosimulaatiopeli MS-DOS:ille ja Amigalle. Sen kehitti Dynamix ja julkaisi Sierra On-Line vuonna 1990.
Hakalanpolun koulu
Hakalanpolun koulu oli Hyvinkää Hakalan kaupunginosassa toimiva suomenkielinen erityiskoulu (luokka-asteet: esikoulu, 1–9). Koulu tarjosi oppivelvollisuusajan kasvatusta kehitysvammaisille, autistisille ja kielihäiriöisille lapsille. Nykyään samat palvelut tarjoaa Hakalantalon Koulu, joka on kahden eri koulun, Hakalan koulun sekä Hakalanpolun koulun yhdistetty koulu.
Red Baron
Red Baron sijoittuu sodan länsirintamalle. Peliä voi pelata yksittäisinä tehtävänä tai kampanjana Yhdistyneen kuningaskunnan Kuninkaallisissa lentojoukoissa tai Saksan keisarikunnan ilmavoimissa. Pelissä voi taistella Punaisen paronin laivueessa Jagdstaffel 11:ssä tai häntä vastaan.
Julkaisu
Vuonna 1997 Sierra antoi Red Baronin 16-värisen EGA-version vapaasti ladattavaksi. (256-värinen VGA-versio on yhä kaupallinen.)
Stolbovan rauha
Rauhansopimus
Sopimus päätti Inkerin sodan. Sillä vahvistettiin myös Täyssinän rauhansopimus ja Viipurissa tehty sopimus vuodelta 1609. Ruotsi sai sopimuksessa alueluovutuksina Käkisalmen, Pähkinälinnan, Ivangorodin, Kaprion ja Jaaman alueineen eli Inkerinmaan ja Käkisalmen läänin. Korvauksena Ruotsi luovutti Novgorodin ja Audovan takaisin Venäjälle, joista se sitoutui maksamaan 20 000 ruplaa. Novgorodin aluetta ei kuitenkaan luovutettu Venäjälle kokonaan, vaan sopimuksessa määrättiin Ruotsiin liitettäväksi niin sanottu Vatjan viidennes. Alueluovutusten pantiksi Ruotsi sai pitää Peipsijärven itärannalla sijainneen ­Outovan (Gdov) linnoituksen siihen asti, että rajanveto olisi kokonaan suoritettu. Venäjä luopui kaikista Liivinmaata koskevista vaatimuksistaan, ja Ruotsi teki samoin Jäämeren rannikon suhteen. Sopimuksen 25. artiklassa lueteltiin paikat, joihin ei saanut hyökätä ilman ennalta annettua sodanjulistusta. Paikat sijaitsivat sisämaassa sekä Suomessa että Virossa. Kaupankäynti julistettiin vapaaksi, mikä oli lähinnä ulkovaltojen edustajien intressi sopimuksessa. Ruotsi sai oikeuden perustaa kauppahovinsa Novgorodiin, Pihkovaan ja Moskovaan, mutta se ei saanut oikeutta käydä kauppaa Arkangelissa. Sopimus käytännössä merkitsi Mikael Romanovin tunnustamista Venäjän tsaariksi ja samalla Ruotsi luopui vaatimuksista valtaistuimeen. Rauhansopimuksen ratifiointi oli juhlallinen seremonia sekä Tukholmassa että Moskovassa. Kremlissä sopimus vahvistettiin touko- ja kesäkuussa vuonna 1618.
Seuraukset
Stolbovan rauha muutti radikaalisti Käkisalmen läänin ja Inkerin asutus- ja kielioloja. Ruotsin harjoittama käännytystyö ja ankara verotus johtivat siihen, että kansallisuudeltaan karjalaiset ja suurin osa uskonnoltaan ortodokseista alkoivat laajoin joukoin siirtyä Venäjälle, varsinkin Tverin Karjalaan. Kuitenkin Sortavalasta itään sijainnut alue, Raja-Karjala säilytti lähes kokonaan kansallisuutensa, mutta Inkeriin puolestaan muodostui suomalainen enemmistö.
Allting som ni gör kan jag göra bättre
Kappalelista
Kappaleen perässä on mainittu kappaleen alkuperäinen esittäjä.
Brother Firetribe
Yhtyeen nimi on suora englanninkielinen käännös suomalaisen tennispelaajan Veli Paloheimon nimestä. Esikoisalbumin False Metal nimi puolestaan vitsailee muun muassa Manowar-yhtyeeseen liitettävän ”true metal” -käsitteen kustannuksella.
Historia
Yhtyeen kolmas levy, Diamond in the Firepit, julkaistiin toukokuussa 2014. Samalla yhtyeen ensimmäinen ja toinen albumi julkaistiin uudelleen bonuskappaleiden kera.
Principles of Mathematics
Russell aloitti aihetta käsittelevän teoksen kirjoittamisen 27-vuotiaana vuonna 1898 ollessaan vielä hegeliläinen. Luettuaan A. N. Whiteheadin teoksen Universal Algebra ja Dedekindin teoksen Nature and Meaning of Numbers hän vakuuttui, että hänen hegeliläinen lähestymistapansa oli väärä. Uusittu teos oli valmiina vuoden 1900 puolessavälissä. Cantorin ja Peanon vaikutuksesta Russell joutui kuitenkin työstämään kirjan jälleen uudelleen. Tämän työn hän saattoi päätökseen vuosisadan viimeisenä päivänä.
Harold Lloyd
Elokuvaura
Lloydin viimeinen mykkäelokuva oli Täällä ei pelätä vuodelta 1929, joka kuitenkin myöhemmin kuvattiin uudestaan äänen kanssa. Elokuva tuotti vähemmän kuin hänen aikaisemmat elokuvansa, ja tarkkojen suunnittelujen ja tuottamisten jälkeen hän julkaisi vielä muutamia äänielokuvia aina vuoteen 1947 asti.
Lokit (yhtye)
Vuonna 2022 Lokeilta ilmestyi viimeisin ep-levy. Lokkien Juuso Härmä kuvaili vuonna 2019 Rumban haastattelussa yhtyeen musiikin sijoittuvan jonnekin Leevi and the Leavings-, Sur-rur- ja Woude -yhtyeiden välimaastoon. Lokkien musiikkia ovat julkaisseet muun muassa levy-yhtiöt Combat Rock Industry, Joteskii Groteskii sekä Temmikongi.
Maaseudun Kukkasrahasto Säätiö
Vuonna 2020 säätiö valmisteli Nuorisosäätiön ARA-asuntojen hankkimista. Hanke ei toteutunut.
Kristuksen uuden liiton kirkko
Osa Apostolic United Brethrenin jäsenistä siirtyi Bryantin seuraajiksi. 1979 hän muutti seuraajineen Fair Haven Ranchille lähelle Las Vegasia Nevadaan. Bryant järjesti siellä kirkkonsa kommuuniksi, jossa otettiin käyttöön omaisuuden yhteyden laki. 1981 ryhmä muutti maatilalle lähellä Salemia Oregoniin.
Patricia C. Wrede
Patricia Collins Wrede (s. 27. maaliskuuta 1953 ) on yhdysvaltalainen kirjailija. Hän on kotoisin Chicagosta ja on vanhin perheen viidestä lapsesta. Vuonna 1976 hän meni naimisiin James Wreden kanssa, mutta liitto päättyi eroon 1991. Patrcia Wrede asuu Minneapolisissa. Hänen ensimmäinen teoksensa julkaistiin 1982. Kolme vuotta myöhemmin hän jätti muut työt ja on sen jälkeen toiminut vapaana kirjailijana.
Teddy Riner
Teddy Riner (s. 7. huhtikuuta 1989) on ranskalainen judoka.
Foetida-Pro Promo
Myöhemmin mixtape lisättiin vapaasti ladattavaksi Asan MySpace-sivuille. Punk-henkinen mixtape sai myös jatko-osan Foetida 2 syksyllä 2009. Polarsoul vastaa levyn tuotannosta.
At the Drive-Inin diskografia
Tämä on yhdysvaltalaisen post-hardcore-yhtye At the Drive-Inin diskografia.
Lana Wood
Wood aloitti uransa kymmenvuotiaana lapsinäyttelijänä. Hän on esiintynyt Playboy-lehdessä sekä televisiosarjoissa, kuten Peyton Place sekä noin 20 elokuvassa, muun muassa James Bond -filmatisoinnissa Timantit ovat ikuisia. Vuonna 1982 Wood lopetti näyttelemisen ja siirtyi tuottajaksi.
Luettelo diplomaattisista edustustoista Tanskassa
Akkreditoidut suurlähetystöt
Seuraavat suurlähetystöt sijaitsevat Tukholmassa ellei toisin mainita
Computer and Internet Protocol Address Verifier
Computer and Internet Protocol Address Verifier on yhdysvaltalainen tietokoneohjelma, joka asettaa tietokoneelle troijalainen-tietokoneviruksen, joka rekisteröi tietokoneen käyttämän yhteyden IP:n ja verkkokortin MAC:n, listan koneen käytössä olevista ohjelmista sekä Windows-käyttöjärjestelmään talletetun käyttäjänimen sekä käyttäjäorganisaation.
Ronald Reagan
Presidenttinä
Reagan oli Yhdysvaltain presidentti kahden kauden ajan 20. tammikuuta 1981 – 20. tammikuuta 1989. Astuessaan virkaan hän oli 69-vuotias. Vuoden 1984 vaaleissa Reagan valittiin uudelleen presidentiksi selvällä enemmistöllä. Hän sai äänistä 58,8 % ja valitsijamiehistä 525 demokraatti Walter Mondalen kolmeatoista vastaan. Toisen kautensa lopussa Reagan oli 77 vuoden ja 349 vuorokauden ikäisenä vanhin Yhdysvaltain presidentti.
Sairaus ja kuolema
Reagan kuoli keuhkokuumeeseen ja Alzheimerin tautiin kotonaan Los Angelesin Bel Airissa 93-vuotiaana 5. kesäkuuta 2004.
Arvostus ja vaikutus
Max Jakobsonin mukaan Euroopassa Reaganiin suhtauduttiin yleisesti väheksyvästi. Suomessa hän oli etenkin ensimmäisen kautensa aikana epäsuosittu, ja vasemmisto piti häntä vaarallisena sodanlietsojana. Hänen kustannuksellaan irvaili muun muassa Juice Leskinen kappaleessaan ”Villi länsi”.
Kritiikki
Taloustieteilijä Paul Krugman on esittänyt Reaganin pankkisääntelyyn kajoamisen olleen säästöpankkikriisin (S&L crisis) (1980- ja 1990-luvuilla) ja finanssikriisin (2007–2009) aiheuttaja.
Ángel Correa
Maajoukkueura
Correa teki ensiesiintymisensä maansa A-maajoukkueessa syyskuussa 2015 Boliviaa vastaan pelatussa harjoitusottelussa. Hän teki ensimmäisen miesten maaottelumaalinsa samassa ottelussa. Ensimmäisen MM-karsintaottelunsa hän pelasi kuukautta myöhemmin Ecuadoria vastaan. Hän pelasi Argentiinan olympiajoukkueessa kolme ottelua ja teki yhden maalin Rio de Janeiron olympialaisissa 2016.
Madmen
The Shakin' Madmen -niminen pop-yhtye perustettiin Turussa lokakuussa 1964 merseybeatin tehdessä tuloaan Suomeen. Perustajina olivat Jukka Laurikko (bassokitara), Olli Lundstedt (soolokitara, laulu), Markku Nurmela (rytmikitara, laulu) ja Pekka Rahi (rummut). Melko pian yhtyeeseen vaihtui rumpaliksi Matti Riikari ja soolokitaristiksi liittyi Bert Karlsson Lundstedtin siirtyessä laulusolistiksi.
Defenselink
Defenselink on Yhdysvaltain puolustusministeriön ylläpitämä virallinen keskitetty verkkopalvelu, johon tuotetaan kaikenlaista Yhdysvaltain puolustukseen ja käynnissä oleviin operaatioihin liittyvää tietoa. Se perustettiin lokakuussa 1994 apulaispuolustusministerin julkistensuhteiden toimiston ja puolustusministeriön teknisen tiedon keskuksen yhteistoimin.
Ilmoista, vesistä ja paikoista
Sisältö
Myös tuulet voidaan jakaa ilmansuuntien mukaan kuumiin, kylmiin, kosteisiin ja kuiviin, ja näin ne vaikuttavat samalla tavalla. Kaupungeissa, jotka suuntautuvat etelään ja ovat alttiita kuumille ja kosteille etelätuulille, väki on flegmaattista, ja paikallisiin sairauksiin lukeutuvat verenvuodot, ripuli, punatauti ja epilepsia. Kaupungeissa, jotka suuntautuvat pohjoiseen ja ovat alttiita kylmille ja kuiville pohjoistuulille, väki on päinvastaista, ja sairauksiin lukeutuu muun muassa keuhkopussintulehdus. Itään nousevaa aurinkoa päin olevat kaupungit ovat terveellisimpiä. Epäterveellisimpiä taas ovat länteen päin suuntautuvat kaupungit, koska niissä lämpötilan ja kosteuden vaihtelut ovat suurimpia. Samalla ilmansuunnat vastaavat vuodenaikoja: itä kevättä, etelä kesää, länsi syksyä ja pohjoinen talvea.
Toivo Mäkelä
Puoluekannaltaan Toivo Mäkelä oli sosialidemokraatti.
Eumetazoa
Kaikissa luokitteluissa ei tunneta Eumetazoa-tasoa lainkaan ja joskus siitä käytetään nimitystä Metazoa. Yleensä Metazoalla kuitenkin viitataan Animalia-kuntaan.
Limassol
Maantiede
Limassolin keskustaa hallitsee linna, joka rakennettiin 1300-luvulla varhaisemman bysanttilaisen linnan raunioille. Sen ympärillä mutkittelevat vanhan kaupungin kujat. Kaupungin itäreunalla on matkailuun keskittyviä uusia alueita. Limassolin lounaispuolella sijaitsee Kyproksen suurin järvi Limassolin suolajärvi.
Valoja ja varjoja (kappale)
"Valoja ja varjoja" on Annika Eklundin kappale, joka julkaistiin singlenä samannimiseltä albumilta.
Pirkko Nieminen
Vuonna 1956 hän voitti olympiakatsastukset, mutta Melbourneen ei lähetetty edustajia. Hän voitti Suomen-mestaruuden moniottelussa vuonna 1960 ja nojapuilla vuonna 1957. Hopeaa Nieminen saavutti vuosina 1957 ja 1961 ja pronssia 1964. Pirkko Nieminen on saanut TUL:n kultaisen ansiomerkin ja toimi tyttöjen ohjaajana ja arvostelutuomarina. Nieminen harrasti kuntourheilua, jazzbalettia ja ulkoilua. Hänellä oli filosofian kandidaatin tutkinto.
Seuratasolla "Pike" Nieminen edusti Tampereen Kilpa-Veljiä ja helsinkiläistä Ylioppilasvoimistelijoita.
Eudes (Ranska)
Vallassa pysyminen
Eudes kuoli lapsettomana 898 ja Kaarle Yksinkertainen seurasi häntä valtaistuimella.
Slayer
Klassikkoalbumi Reign in Blood (1986-1987)
Vuonna 1987 Slayer äänitti alun perin Iron Butterflyn levyttämän kappaleen ”In-A-Gadda-Da-Vida” elokuvan Alta nollan soundtrack-albumille. Kappale äänitettiin tuottaja Rick Rubinin painostuksesta ja yhtye oli jyrkästi sitä vastaan, mutta siitä tuli lopulta yhtyeen uran ensimmäisiä radiosoittoon päässeitä kappaleita.
Askel melodisempaan musiikkiin: albumit South of Heaven ja Seasons in the Abyss (1988)
thumb|left|[[Dave Lombardo oli Slayerin alkuperäinen rumpali ja soitti yhtyeessä kolmeen eri otteeseen.]] Slayer aloitti neljännen studioalbuminsa South of Heaven äänittämisen tuottaja Rick Rubinin kanssa vuoden 1987 joulukuussa. Albumia äänitettiin Hit City West -studiolla Los Angelesissa ja Chung King -studiolla New Yorkissa, ja se valmistui vuoden 1988 helmikuussa kolmen kuukauden studiotyöskentelyn jälkeen. Reign in Bloodin jälkeen yhtye pyrki tietoisesti hidastamaan musiikkinsa tempoa, ja Tom Arayan laulusuorituksissa oli ensimmäistä kertaa mukana puhtaampia sävyjä ja melodioita. Jeff Hannemanin mukaan yhtye tiedosti jo varhaisessa vaiheessa, ettei se voisi enää ylittää edellisen studioalbuminsa musiikin nopeutta uudella albumillaan. Hänen mukaansa tarkoitetusti hitaan albumin äänittäminen oli uutena kokemuksena yhtyeelle vieras, eikä Slayer ole South of Heavenin jälkeen enää tehnyt vastaavanlaista muutosta levyttämäänsä musiikkiin. Uusia puolia yhtyeen kappaleissa olivat nyt myös sanoitukset, sillä aiemmin saatanallisille teemoille uskolliset sanoitukset saivat albumilla väistyä poliittisesti kritisoivien ja kantaa ottavien sanoitusten tieltä.
Alkuperäisen kokoonpanon paluu (2002–2009)
Vuonna 2002 Paul Bostaph jätti Slayerin terveydellisistä syistä ja alkuperäinen rumpali Dave Lombardo palasi yhtyeeseen kymmenen vuoden tauon jälkeen. Alun perin Lombardo palasi vain tilapäisesti, mutta jäi kuitenkin lopulta yhtyeeseen aina vuoteen 2013 saakka. Lombardon ensimmäinen paluun jälkeen tallennettu esiintyminen oli DVD-julkaisu Still Reigning vuodelta 2004.
World Painted Blood, Dave Lombardon lähtö ja Jeff Hannemanin kuolema (2009-2013)
thumb|left|Slayer konsertoimassa The Fields of Rock -festivaalilla vuonna 2007.
Slayer äänitti uuden albumin vuosien 2008 ja 2009 vaihteessa ja julkaisi kymmenennen studioalbuminsa vuoden 2009 kesällä. Albumi täytti vuonna 1986 Rick Rubinin kanssa tehdyn kymmenen studioalbumin sopimuksen. Basistilaulaja Tom Araya väläytteli, että kymmenes albumi saattaa myös jäädä yhtyeen viimeiseksi. Yhtyeen nettisivun mukaan uusi levy tuli myyntiin 3. marraskuuta 2009 Pohjois-Amerikkaan ja 2. marraskuuta muualle maailmaan.
Hajoamisen jälkeen (2020–)
Kerry King on jatkanut musiikin tekemistä Slayerin jälkeen. Elokuussa 2020 King kertoi Dean Guitarsin YouTube-kanavalle ladatussa haastattelussa, että hänellä on yli kahden albumin verran kappaleita uuteen projektiinsa, jota ei vielä julkistettu. Paul Bostaph vahvisti myöhemmin, että hän ja King työskentelevät uuden projektin parissa, joka kuulostaa Slayeriltä ilman, että se olisi Slayer.
Slayerin eri kappaleiden sanoitusten aiheita
Hell Awaits
Lanajoki
Sarkolanjoen valuma-alue
Valuma-alueen vesistö voidaan kuvailla lähtemällä liikkeelle sen suistosta. Ylävirtaan kulkemalla voidaan vesistön haarat esitellä kohtaamisjärjestyksessä.
Pyhä Vitalianus
Pyhä Vitalianus (n. 580 Segni, Campania, Italia – 27. tammikuuta 672) oli paavina 30. heinäkuuta 657 – 27. tammikuuta 672. Hän jatkoi edeltäjänsä paavi Eugeniuksen linjaa ylläpitää suhteita Konstantinopoliin ajalla, jolloin Konstans II ja Konstantinos IV olivat Bysantin keisareina. Hän muun muassa vihki Theodoros Tarsoslaisen Canterburyn arkkipiispaksi Englantiin vuonna 668.
M/S Viking Saga
Käyttöhistoria
M/S Viking Saga toimitettiin telakalta vuoden 1980 kesäliikenteeseen. Alus asetettiin Helsinki–Tukholma-reitille, korvaamaan saman osakasvarustamon vanhempi alus. Tässä tehtävässä Viking Linen markkinoimana Viking Saga palveli aina vuoden 1986 keväälle asti, jolloin Rederi AB Sallyn M/S Olympia (nyk. M/S SPL Princess Anastasia) korvasi sen Helsinki–Tukholma-reitillä. vasen|pienoiskuva|230x230px|M/S Sally Albatross vuonna 1987. Aluksen poistuttua Helsinki–Tukholma-reittiliikenteestä se nimettiin uudelleen M/S Sally Albatrossiksi ja sitä käytettiin risteilyliikenteessä Itämerellä. vasen|pienoiskuva|230x230px|M/S Sally Albatross tulipalon jälkeen vuonna 1990. Alus lähti loppuvuodesta 1987 Saksaan Schichau-Seebeck Werftin telakalle saneerattavaksi. Vuoden 1988 alkupuolella M/S Sally Albatross otettiin uudistettuna takaisin risteilyliikenteeseen. Tammikuussa 1990 aluksen ollessa vuosihuollossa Finnbodan telakalla Nackassa Tukholmassa aluksella syttyi tulipalo, jonka seurauksena se tuhoutui lähes täydellisesti.
Eretria
Varhaishistoria
Eretria on ollut olemassa kaupunkina jo mykeneläisellä kaudella ja varhaisella rautakaudella eli nk. Kreikan pimeinä vuosisatoina, mutta tuolloin asutus on mahdollisesti sijainnut eri paikassa. Esihistoriallisen Eretrian paikaksi on ehdotettu muun muassa Lefkantía, mutta toisaalta sitä on ehdotettu myös esihistoriallisen Khalkiin paikaksi. Toisaalta myös nykyisen Eretrian alueelta on tehty löytöjä neoliittiselta ja helladiselta kaudelta lähtien. Varhaisin maininta kaupungista on Homeroksen Iliaan laivaluettelossa, jossa se esiintyy yhtenä euboialaisista kaupungeista, joka lähetti laivoja Troijan sotaan.
pienoiskuva|vasen|Eretrian akropoliin muureja. pienoiskuva|vasen|Eretrian lyömä tetradrakhma, n. 180 eaa. Eretrialaiset esitettiin joonialaisina, ja näiden sanottiin tulleen Euboialle alun perin Attikasta. Toisaalta kaupungissa vaikuttaa kuitenkin olleen merkittävästi myös muuta alkuperää ollutta väestöä. Strabon mainitsee kaupungin vanhoiksi nimiksi Melaneis ja Arotria. Myöhempi nimi Eretria viittaa ”soutajiin” (erettō/eressō, ”soutaa”).
Rakennukset ja löydökset
Akropolis eli linnavuori sijaitsi kaupungin pohjoispuolella. Siellä on jäljellä muurien ja tornien jäänteitä. Kaupunginmuuri rakennettiin arkaaisella kaudella ja kunnostettiin 300-luvulla eaa. Sen kokonaispituus oli noin neljä kilometriä, ja se ympäröi suurin piirtein suorakulmionmuotoisen alueen. Parhaiten säilynyt osa muurista kulkee akropoliilta kaupungin länsipuolitse ohittaen teatterin lounaispuolelta. Se eteni rannalle jatkuen siellä aallonmurtajana. Samanlainen aallonmurtajaan päättynyt muuri kulki kaupungin itäsivulla. Vanhimmat muurien osat ovat peräisin 600-luvulta eaa. ja edustavat näin varhaisinta tunnettua kreikkalaista linnoitusrakentamista sitten mykeneläisen kauden. Muurin tärkein portti on länsisivun portti, josta kulki tie Khalkiiseen ja Lelantoksen tasangolle. Toinen tärkeä portti oli itäsivulla.
Apollon Dafneforokselle eli ”Laakeria kantavalle Apollonille” omistettu temppeli oli Eretrian merkittävin. Se oli rakennettu myöhäisellä arkaaisella kaudella noin 530–520 eaa. ja se tuhoutui persialaissodissa jo vuonna 490 eaa. Se oli peripteraalitemppeli ja edusti doorilaista tyyliä. Sen paikalla oli ollut varhaisempi, noin 670–650 eaa. rakennettu hekatompedon- eli sata jalkaa pitkä temppeli, joka edusti joonialaista tyyliä, ja tätä ennen 700-luvulla eaa. apsis-päätyinen temppeli. Niiden kaikkien oletetaan olleen saman Apollonin kultin käytössä.
Teatteri sijaitsi akropoliin lounaispuolella. Se oli rakennettu alun perin 400-luvun eaa. lopulla tai 300-luvun eaa. alussa, ja sai lopullisen muotonsa 300-luvun eaa. jälkimmäisellä puoliskolla. Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Teatterin lounaispuolella oli pieni Dionysokselle omistettu temppeli ja alttari.
Savon ammattiopisto
Iisalmi
Iisalmen koulutusyksikössä voi opiskella lähihoitajaksi (sosiaali- ja terveysalan perustutkinto) tai merkonomiksi (liiketalouden perustutkinto).
Viitaniemi
Viitaniemessä sijaitsevat Viitaniemen koulu, Jyväskylän ammattiopiston Viitaniemen kampus, Viitaniemen liikuntapuisto eli Nisulan monttu, Stavangerin puisto, Jaroslavlin aukio, Viitaniemen uimaranta ja Viitaniemen liikennepuisto.
Yūichi Komano
Komano oli osa Japanin olympiajoukkuetta vuonna 2004, missä se putosi ensimmäisellä kierroksella sijoittuen neljänneksi B-lohkossa. Hän kuului maajoukkueeseen Saksan MM-kisoissa 2006 ja pelasi kokonaan Japanin ensimmäisen alkulohko-ottelun Australiaa vastaan.
Uskonto Nepalissa
Nepalin eri kansoilla on myös itsenäisiä uskonnollisia piirteitä. Esimerkiksi buddhalaiset newarit valitsevat kulttuurinsa mukaisesti kumarin eli nuoren tytön, jota he kunnioittavat jumalattarena, kunnes tämä vuotaa verta. Kun kumari haavoittuu tai hänellä alkaa kuukautiset, tulee kumariksi valita uusi tyttö.
Kummeli esittää: Kontio & Parmas
Neljäs tuotantokausi
1 Keskikatsojamäärä Nelosella
Skandiumfluoridi
Ominaisuudet, valmistus ja käyttö
Huoneenlämpötilassa skandiumfluoridi on valkoista kiteistä ainetta. Yhdisteen alkeiskoppi on kuutiollinen, mutta korkeassa paineessa se esiintyy romboedrisenä tai ortorombisena muotona. Skandiumfluoridin lämpölaajenemiskerroin on negatiivinen lämpötila-alueella −263–826 °C eli se kutistuu lämmetessään. Selvimmin tämä ilmenee matalissa lämpötiloissa. Aine liukenee vain vähäisessä määrin veteen. Skandiumfluoridi on Lewis-happo ja reagoi fluoridi-ionien kanssa muodostaen kompleksisen heksafluoroskandaatti(III)ionin ([ScF6]3-).
Jokela
Jokelassa on kuusi asuinaluetta: Keskusta, Kolsa, Lepola, Perttu, Takoja ja Temmo.
Marit
Marit eli marilaiset (aikaisemmin tšeremissit, ) on volgansuomalainen kansa Venäjällä. Marit jakautuvat kahteen pääryhmään; niitty- ja vuorimareihin. Noin puolet mareista asuu Marin tasavallassa Volgan mutkan tienoilla. He ovat alueen alkuperäisväestöä. Nykyään heitä asuu vainojen seurauksena myös Baškiriassa, Tatarstanissa, Udmurtiassa sekä Permin aluepiirissä ja Sverdlovskin alueella. Marit erottaa muista eurooppalaisista kansoista erityisesti se, että he harjoittavat vieläkin verrattain laajasti omaa luonnonuskontoaan.
Vuonna 2010 venäläisiä oli Marinmaalla noin 47 % väestöstä.
Historia
Pakkokäännytys ja kovat verot johtivat siihen, että osa marilaisista pakeni baškiirien alueille Uralille, jonne heitä tuli myös siirtosotilaina. He olivat itse asiassa varsinaisia itämareja, ja nykyisten niittymarien alueen alkuperäisiä asukkaita. Lisäksi Katariina II siirsi marilaisia alueelle 1700-luvun aikana. Baškirian marit ovatkin nykyisin niittymarien jälkeen suurin marilaisten ryhmä. Elisabetin valtakaudella vuosina 1741–1762 marilaisia kääntyi joukoittain ortodoksiseen uskoon. Perinteinen luonnonusko säilyi kuitenkin kristinuskon ohella. 1700-luvulla tapahtui lisäksi viimeinen merkittävä marilaisten kansannousu, niin sanottu Pugatševin kapina. Kapinassa oli mukana kristittyjä ja pakanamareja, mutta se ei johtanut tuloksiin.
1900-luvun alussa marilaisista 275 oli pakanoita ja loput ortodokseja ja muslimeja. Venäjän vuoden 1917 vallankumouksen jälkeen Marien asuinalueet tulivat kuulumaan Neuvostoliittoon. Marien ydinasuinalueesta muodostettiin Marien autonominen alue 4. marraskuuta 1920. Se muutettiin Marin autonomiseksi sosialistiseksi neuvostotasavallaksi 5. joulukuuta 1936.
Suuri yhtenäisepookki
Suuri yhtenäisepookki kosmologiassa spekulatiivinen alkuräjähdyksen varhainen vaihe, jota kuvaa mahdollisesti suuri yhtenäisteoria. Se seuraa heti Planckin epookin jälkeen ja kestää aikavälin 10-43-10-35 sekuntia jälkeen alkuräjähdyksen. Jos epookin aikaisen suuren yhtenäisenergian arvioidaan olleen luokkaa 1015 GeV olisi vastaava lämpötila suurempi kuin 1027 K.
Epookin nimi tulee siitä, että sen aikana kolmen perusvuorovaikutuksen neljästä arvellaan olleen yhdentyneenä yhdeksi sähköydinvoimaksi. Yhdentyneet vuorovaikutukset olivat sähkömagnetismi, heikko vuorovaikutus, ja vahva vuorovaikutus. Gravitaatio erkaantui näistä Planckin epookin lopussa. Suuren yhtenäisepookin aikana fysikaaliset ominaisuudet kuten massa ja varaus olivat merkityksettömiä.
Slim Mill
Milad Dehghan (s. 1991) eli Slim Mill on iranilaistaustainen rap-artisti sekä poliitikko, joka tunnetaan parhaiten humoristisista hip hop -kappaleistaan. Hänen suosituin kappaleensa ”Kebab” on kerännyt lähes neljä miljoonaa näyttökertaa YouTubessa. Slim Millin YouTube-kanavalla on lähes 60 000 tilaajaa ja yli 22 miljoonaa katselukertaa.
M/S Regina Baltica
Laivan sisaralus oli M/S Viking Saga, jonka runko käytettiin nykyisen M/S Celestyal Crystalin rakentamiseen alkuperäisen aluksen tuhouduttua telakalla tulipalossa.
Joelinton
pienoiskuva|Joelinton vuonna 2019. Joelinton Cassio Apolinário de Lira, pelaajanimeltään Joelinton (s. 14. elokuuta 1996 Aliança) on brasilialainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa Englannin Valioliigassa pelaavaa Newcastle Unitedia.
Sean Longstaff
Longstaff on pelannut Newcastle Unitedin nuorisojoukkueissa. Pääsarjauransa hän aloitti lainasopimuksella Kilmarnockissa, jossa hän pelasi Skotlannin Valioliigaa 16 ottelua ja teki niissä kolme maalia kevätkaudella 2017. Kauden 2017–2018 hän oli lainalla Englannin ykkösliigassa pelaavan Blackpoolin joukkueessa, jossa hän pelasi 42 liigaottelua ja teki niissä kahdeksan maalia. Kaudella 2018–2019 hän pelasi Englannin Valioliigassa yhdeksän ottelua ja teki maalin helmikuussa kotiottelussa Burnleyä vastaan. Kaudella 2019–2020 hän pelasi Valioliigassa 23 ottelua ja teki maalin heinäkuussa vierasottelussa Bournemouthia vastaan. Seuraavalla kaudella hän pelasi 22 valioliigaottelua. Kaudella 2021–2022 hän pelasi 24 valioliigaottelua ja teki maalin syyskuussa vierasottelussa Watfordia vastaan. Kaudella 2022–2023 hän pelasi 33 valioliigaottelua ja onnistui maalinteossa lokakuussa Fulhamia vastaan.
Varomaton käsittely
Yleisyys ja rangaistukset
Viranomaisten tietoon tulleita varomattomia käsittelyä on noin 200–300 kappaletta vuosittain. Oikeudessa tuomittuja on vuosittain muutama kymmeniä kappaleita.
Shrewsbury
Shrewsbury [] on noin asukkaan kaupunki Shropshiren kreivikunnassa läntisessä Keski-Englannissa, lähellä Walesin rajaa. Se on Shropshiren pääkaupunki ja toiseksi suurin kaupunki Telfordin jälkeen. Kaupungissa on suuri karjatori, ja siellä valmistetaan mallasta, rautatiekalustoa, työstökoneita, kassakaappeja ja sähkölaitteita.
Shrewsburyn keskustassa on säilynyt suurelta osin keskiaikainen asemakaava. Kaupungissa on yli 660 suojeltua rakennusta, muun muassa ristikkotaloja 1400–1500-luvuilta, vanha kauppahalli (n. 1596) ja useita yrjöjenaikaisia ja regencytyylisiä rakennuksia. Kaupunginmuureista on säilynyt pitkähkö pätkä ja yksi vartiotorni. Pyhän Marian kirkossa on vaikutteita normanni- ja perpendikulaarityylistä ja arvokkaita lasimaalauksia. Charles Darwin syntyi kaupungissa vuonna 1809, ja hänen kunniakseen on pystytetty patsas vanhan koulun eteen.
Luettelo saksalaisista lentokoneprojekteista, 1939–1945
Heinkel
(Ernst Heinkel Flugzeugwerke A.G.)
Messerschmitt
(Messerschmitt A.G.)
Rooman ja Wienin lentoasemaiskut
Rooman iskut
Neljä automaattiasein varustautunutta palestiinalaista käveli El Alin lippuluukulle Rooman Leonardo da Vincin kansainvälisellä lentoasemalla ja ampui 15 ihmistä kuoliaaksi ja haavoitti 70 ihmistä. Israelin turvallisuusmiehet huomasivat terroristit, joista kolme sai surmansa ennen kuin he onnistuivat heittää käsikranaatteja ja yksi saatiin kiinni lentokentällä. Rooman lentoasema oli tapauksen jälkeen kiinni kaksi tuntia.
Wienin iskut
Kolme aseistautunutta palestiinalaista terroristia avasivat tulen ja heittivät käsikranaatteja El Alin Tel Avivin lennon lähtöselvityksessä jonottaneita matkustajia kohti. Lentoaseman poliisit ja paikalle tullut terrorismin vastainen erikoisyksikkö vastasivat tuleen. Iskussa sai surmassa kolme ihmistä ja 50 henkilöä haavoittui kiivaan tulitaistelun aikana. Terroristien epäonnistuttua panttivankien sieppaamisessa he pakenivat autolla lentoasemalta Itävallan poliisin takaa-ajajina. Yksi terroristi ammuttiin ja muut haavoittui vakavasti.
Reagointi ja jälkipyykki
Ainoa Roomassa henkiin jäänyt terroristi 19-vuotias palestiinalainen otti vastuun Palestiinan marttyyrit -nimisen ryhmän nimissä. Tällä järjestöllä oli yhteyksiä Abu Nidaliin sekä Jasser Arafatin PLO:n lohkon Al Fatahin vallankumousryhmään johtajaan.
Síyáh-Chál
Vangit oli toisinaan kahlittu ketjuilla toisiinsa, ja käytössä oli myös pahamaineiset kahleet Qará-Guhar ja Salásil. Qará-Guhar oli hartioille asetettava rautakahle, joka painoi 51 kiloa.
Bamako
thumb|250px|Bamako thumb|250px|Sutrama eli paikallinen julkinen kulkuneuvo. thumb|250px|Niger-joki halkoo Bamakon. Bamako, bambaraksi ߓߡߊ߬ߞߐ߬}} Bàmakɔ̌, fulaniksi 𞤄𞤢𞤥𞤢𞤳𞤮 Bamako, on Malin pääkaupunki ja asukasluvultaan suurin kaupunki, joka sijaitsee maan lounaisosassa Niger-joen varrella. Bamakon asukasluku oli noin 2 529 300 henkilöä vuonna 2019.
Historia
Kaupungin nimi on peräisin bambarankielisistä sanoista bama ja Ko.
Kunnat
Commune I on 35 neliökilometrin laajuinen 334 886 asukkaan kunta (2009). Kuntaan kuuluvat Banconin, Boulkassombougoun, Djelibougoun, Doumanzana Fadjiguilan, pohjoisen Sotuba Korofinan ja eteläisen Korofina Sikoronin kaupunginosat.
Commune VI on 87 neliökilometrin laajuinen 469 662 asukkaan kunta (2009). Kuntaan kuuluvat Banankabougoun, Djanékélan, Faladién, Magnambougoun, Missabougoun, Niamakoron, Sénoun, Sogonikon, Sokorodjin ja Yrimadion kaupunginosat.
TBE-rokote
Historia
Vuonna 2017 rokotetta alettiin tarjota kansallisessa rokoteohjelmassa Paraisilla ja Simossa. Vuonna 2018 tarjonta laajennettiin osaan Lappeenrantaa ja Kemiä, Kotkan saaristoon ja Preiskarin saareen Raahessa. Vuonna 2019 rokotusohjelma laajeni osaan Lohjaa. Vuotta myöhemmin aluetta Lohjalla laajennettiin ja mukaan otettiin Kustavin kunta. Keväällä 2021 rokote tuli tarjolle osassa Kirkkonummea ja Sipoon saaristossa. Vuonna 2022 alueita Lohjalla ja Kirkkonummella laajennettiin, ja vuonna 2023 rokoteohjelma laajennettiin Espoon Suvisaaristoon.
Rokote
Täyteen suojaan vaadittava perusrokotusohjelma muodostuu kolmesta rokotuskerrasta. Normaalissa rokotusohjelmassa jälkimmäiset pistokset annetaan 1–3 kk ja 9–12 kk ensimmäisen pistoksen jälkeen. Nopeutetussa rokotusohjelmassa toinen pistos annetaan jo 14 vuorokautta ensimmäisen jälkeen. Rokotusohjelmaa ei tarvitse aloittaa alusta, jos kaksi ensimmäistä annosta on otettu ohjeellisen aikataulun mukaan. Tehosteannokset tulisi ottaa perusohjelman jälkeen 10 vuoden välein, 50–60-vuotiaana 5 vuoden ja yli 60-vuotiaana 3 vuoden välein. Myöhempiä rokotuskertoja ei tarvitse jatkaa samalla valmisteella, vaan rokotteet ovat täysin vaihdettavissa keskenään.
Lahden punakaarti
Komppaniat ja patterit
thumb|left|Uno Oskar Nättinen
El Niño
Historia
El Niño on ilmennyt muun muassa vuosina 1986–1987, 1991–1992, 1993, 1994, 1997–1998, alkuvuodesta 2007 ja 2015-2016. Loppuvuonna 1997 lämpeneminen oli erityisen voimakasta. Kylmä jakso La Niña havaittiin suhteellisen heikkona vuosina 1995–1996 ja erityisen vahvana joulukuussa 1998.
El Niñon vaikutukset
El Niñon muita tunnettuja vaikutuksia ovat muun muassa sateiden lisääntyminen Pohjois- ja Etelä-Amerikassa, mikä on toisinaan aiheuttanut tuhoisia tulvia. El Niño on myös aiheuttanut kuivuutta läntisen Tyynenmeren maissa, mikä puolestaan on ollut osatekijänä laajoissa maastopaloissa Australiassa.
Muinaisesta lääketieteestä
Luvut 1–8
Kirjoittaja vastaa oletusteorian kannattajille argumentoimalla, että lääketieteellä on oma systemaattinen luonteensa, joka tekee siitä oman taitonsa. Tämä taito riippuu lääkärin tiedoista, jotka hän on saanut omakätisen kokemuksen kautta. Niin hän kykenee valitsemaan kulloinkin oikeat hoitokeinot. Lääketieteen ei tulisi perustua oletuksiin tai yleistyksiin, vaan kokemukseen ja keksimiseen, toisin sanoen sen tulisi olla metodologialtaan empiiristä.
Anton Coppola
Myöhempi ura
Coppola, jolla itsellään oli maisterinarvo sävellyksessä, toimi 15 vuoden ajan Manhattan School of Musicissa sekä sinfonia- että oopperajaoksen johdossa. Hän johti tärkeät uudet tuotannot teoksista Zazà, Mireille ja Falstaff. Coppola johti myös 1950–60-luvuilla kuusi Broadway-musikaalia, joiden joukossa olivat Silk Stockings, Bravo Giovanni ja The Boy Friend. Hän esiintyi veljenpoikansa Francis Ford Coppolan elokuvassa Kummisetä osa III ja johti tämän Bram Stokerin Dracula -elokuvan musiikin. Coppola sai kunniatohtorin arvot Tampan ja Quinnipiacin yliopistoista. Lisäksi hän sai The Licia Albanese–Puccini Foundationin palkinnon elinikäisistä saavutuksista ja tunnustuksen Italian hallitukselta.
Rafik Halliche
Maajoukkueura
Halliche pelasi ensimmäisen maaottelunsa Algerian maajoukkueessa 31. toukokuuta 2008 Senegalia vastaan, tullessaan 75 minuutin kohdalla vaihdosta kentälle Antar Yahian tilalle.
MM-kisat 2014
Halliche valittiin 2014 MM-kisoihin. Hän pelasi kaikki kolme alkulohkon peliä ja teki turnauksessa yhden maalin Etelä-Koreaa vastaan. Halliche pelasi myös Saksaa vastaan neljännesvälierässä, jossa hän toimi myös maansa kapteenina. Algerian kisat päättyivät kyseiseen otteluun.
Escalloniaceae
Luokittelu
Heimoon kuuluvat seuraavat kasvisuvut:
San-Pédro
Matkailijoita houkuttelevat kalastus, hiekkarannat ja kaupungin yöelämä. San-Pédron luoteispuolella sijaitsee Taïn kansallispuisto, joka tunnetaan yhtenä viimeisistä kääpiövirtahepojen elinympäristöistä.
Pelastusarmeija
Alkuvaiheet
Sosiaalisessa työssä Pelastusarmeija teki aivan uusia aloitteita. William Boothin ohjelma ”Pimein Englanti ja tie sieltä ulos” tähtäsi sosiaalisten ongelmien ratkaisemiseen lyhyessä ajassa. Ohjelmaan kuului työnvälitystoimisto, kierrätystoimintaa, kadonneiden omaisten etsimistä, nykytermein ilmaistuna sosiaalista yritystoimintaa, ensisuojia ja asuntoloita, köyhien pankki ja vakuutusyhtiö sekä reilun kaupan periaattein toimivia yrityksiä, mm. tulitikkutehdas.
Organisaatio
Järjestöön kuului vuonna 2015 maailmanlaajuisesti 13 826 osastoa, 26 675 aktiivipalveluksessa olevaa upseeria, 1 056 722 sotilasta, 156 842 siviilijäsentä, 108 786 työntekijää ja miljoonia vapaaehtoisia. Siviilijäsenet ovat jäseniä, jotka ilmoittavat kirkokseen Pelastusarmeijan, vaikka eivät olekaan sotilaita. Suomessa vuonna 2015 upseereita oli 138 ja osastoja 29.
Joulupata
Pelastusarmeijan Joulupata on näkyvä osa järjestön työtä. Keräyksen idea syntyi San Franciscossa Yhdysvalloissa vuonna 1891. Pelastuskapteeni Joseph McFee pystytti San Franciscon vilkkaalle kadulle padan, jonka avulla kerättiin varoja nälkäisille merimiehille.
Tarkekirjoitus
Kansainvälinen tarkekirjoitus
Nimenomaan suomenkielistä puhetta merkittäessä kansainvälinenkin tarkekirjoitus on muutamaa kirjainta (erityisesti æ, ø, ŋ, ʋ, ɑ) lukuun ottamatta suhteellisen lähellä suomen oikeinkirjoitusta, sillä enimmäkseen vierailla kirjaimilla merkitään sellaisia äänteitä, jotka eivät kuulu suomen äännejärjestelmään.
Suomalais-ugrilainen tarkekirjoitus
Suomalais-ugrilaistakin tarkekirjoitusta mukailevat ääntämisohjeet voidaan kirjoittaa hakasulkeisiin.
Tom ja Jerry: Raketilla Marsiin
Juoni
Tom ja Jerry aiheuttavat takaa-ajoillaan ja kepposillaan jälleen kaikenlaista tuhoa talossa ja puutarhassa. Lopulta kaksikko päätyy monien kommellusten kautta rakettiin, jota ollaan juuri laukaisemassa tutkimusmatkalle kohti Marsia. Siellä he tapaavat paikallisia asukkaita, jotka ovat valloittamassa maata heidän kommellusta seurauksena. Tom ja Jerry saakin nyt tehtäväkseen pelastaa maapallo jättiläisrobotilta heidän uuden liittolaisensa Peepin kanssa.
Charles Martinet
Charles Martinet (s. 17. syyskuuta 1955 San José, Kalifornia, Yhdysvallat) on yhdysvaltalainen ääninäyttelijä, joka tunnetaan parhaiten Nintendo-maskotti Marion äänenä. Hän on ääninäytellyt muitakin Mario-pelien hahmoja, kuten Luigia, Warioa ja Toadia.
Kertomansa mukaan Martinet sai ääniroolin yllättäen. Hän saapui koe-esiintymisiin kutsumatta ja myöhässä. Siellä Martinetia pyydettiin esittämään italialaista putkimiestä Brooklynista.
Martinetilla on ollut myös sivurooleja useissa televisiosarjoissa.
Karl Weissenberg
Karl Weissenberg (11. kesäkuuta 1893 – 6. huhtikuuta 1976) oli Wienissä syntynyt itävaltalainen fyysikko.
Kätisyys
Myös kissoilla ja koirilla esiintyy kätisyyttä.
Una partita a scacchi
Tuotanto
Ambrosio Filmin tuottama Una partita a scacchi on esimerkki yhtiön varhaisista jännityselokuvista. ”Pieneksi helmeksi” mainitun yksinkertaisen elokuvan vaikutus perustuu junamatkan luomaan rytmiin ja kahteen rinnakkain leikattuun tapahtumaketjuun. Myös näyttelijätyöskentely on yllättävän luontevaa.
Ranskan kommunistinen puolue
Ranskan kommunistinen puolue (, PCF) on vuonna 1920 perustettu ranskalainen vasemmistopuolue, joka kannattaa kommunismin periaatteita. Se osallistui aikanaan kansanrintamayhteistyöhön ja vastarintaliikkeeseen ja oli toisen maailmansodan jälkeen Ranskan suurin puolue. Myöhemmin puolue siirtyi kylmän sodan aiheuttamasta eristyksestä eurokommunismin, mutta menetti kannatustaan 1980-luvun alusta lähtien. Nykyään se on yksi ranskalaisen vasemmiston pienpuolueista.
Grounded theory
Grounded theory (GT) on tutkimusmenetelmä, joka yleensä liitetään laadulliseen tutkimukseen yhteiskuntatieteissä. Menetelmässä kehitetään teoriaa ilmiöstä aineistosta löytyvien havaintojen, niiden koodauksen ja järjestämisen kautta. Grounded theory -lähestymistapaa sovelletaan myös esimerkiksi kasvatustieteessä, evaluaatiotutkimuksessa, hoitotieteessä ja  organisaatiotutkimuksessa.
Menetelmän tausta
Menetelmän kehittämisen aloittivat sosiologit Barney Glaser (s. 1930) ja Anselm Strauss (1916–1996). Glaser ja Strauss tekivät 1960-luvulla tutkimusta kuolevista potilaista ja näiden tilannettaan koskevista omista tulkinnoistaan; heidän yhteistyönsä tuloksena syntyi constant comparative method -työtapa ja kirja Awareness of Dying. Kehitetty menetelmä nimettiin grounded theoryksi teoksessa The Discovery of Grounded Theory (Glaser & Strauss 1967). Vaikka Glaser ja Strauss mainitaan menetelmän kehittäjiksi, heidän työnsä on paljossa velkaa Chicagon koulukuntaa edustavien tutkijoiden työlle sosiaalisten prosessien tutkimuksen kenttätyömenetelmien parissa. Grounded theory kehitettiin laadullisen tutkimuksen systematiikaksi ja nimi kertoo teorian luomisesta tutkimusdatan pohjalta, aineistolähtöisesti. Käsite on suomennettu ainakin nimellä ankkuroitu teoria. Grounded theoryn periaatteita soveltamalla voidaan muodostaa tutkitusta ilmiöstä joko ad hoc (tiettyyn asetelmaan liittyvä) malli tai formaalimpi teoria.
Nuorisosäätiö
Toiminta
Nuorisosäätiön vuokra-asunnot on tarkoitettu työssäkäyville, työelämään hakeutuville ja opiskelujaan päättämässä oleville 18–29-vuotiaille nuorille aikuisille. Säätiön vuokrakodeissa voi asua 35-vuotiaaksi asti.
Hallitus
Lähde
Unista (Hippokrates)
Sisältö
Unista koostuu kahdeksasta luvusta, jotka muodostavat Elämäntapojen luvut 86–93. Teos käsittelee sitä, kuinka henkilön näkemiä unia voidaan hyödyntää terveyden ylläpitämisessä, kun niitä tulkitaan oikein. Nähdyt unet kertovat ruumiin häiriötiloista ja ennustelevat tulossa olevia sairauksia.
Pyhä Kinga
Kingasta tuli autuas 1690 ja puolalainen paavi Johannes Paavali II kanonisoi hänet pyhimykseksi 1999. Pyhä Kinga on suolankaivajien suojeluspyhimys.
Vaarit vauhdissa
Vaarit vauhdissa (Alt und durchgeknallt) on saksalainen televisiosarja, jonka päähenkilöinä on joukko eläkeläisiä. Yle TV2 esitti sarjaa lauantai-aamupäivisin. Sarjassa esiintyvät mm. Dorothea Walda, Andrea Brix ja Philipp Sonntag Sarjan on ohjannut Matthias Kitter.
Vaaran aiheuttaminen
Vaaran aiheuttaminen on Suomen rikoslain 21. luvussa määritelty henkeen tai terveyteen kohdistuva rikos, jossa aiheutetaan tahallisesti tai törkeällä huolimattomuudella vaaraa toisen ihmisen hengelle ja terveydelle. Lisäksi muodostuneen vaaran on oltava konkreettinen. Säännös on toissijainen, eikä sitä sovelleta, mikäli teosta seuraa ankarampi rangaistus jonkin muun säännöksen kautta. Sitä ei yleensä sovelleta myöskään liikennerikoksissa. .
Filippus (vastapaavi)
Vastapaavi Filippus korvasi vastapaavi Konstantinus II:ta yhden päivän ajan 31. heinäkuuta 768. Lyhyen virkakautensa jälkeen Filippus palasi luostariinsa. Hän oli lyhimpään hallinnut historiallinen ja laajemmin tunnustettu vastapaavi.